Prilozi za istraživanje hrvatske filozofske baštine 47/1(93) (2021) 7-31 7 


Augustin Kažotić 1 Toma Akvinski 


ANTO GAVRIĆ 
Fakultet filozofije i religijskih znanosti 
Sveučilišta u Zagrebu 
anto.gavric(affrz.unizg.hr 


UDK 1 Thomas Aquinas, sanctus 
27-36Kažotić, A. 
141.30"12/13" 
Izvorni znanstveni rad 
Primljen: 29. 5. 2021. 
Prihvaćen: 15. 6. 2021. 
https://doi.org/10.52685/pihfb.47.1(93).1 


Sažetak 


Proučavanje prve generacije učenika Tome Akvinskoga ostalo je još uvijek dosta 
neistraženo. Studije o prvim Tominim učenicima osobito su značajne za poznavanje 
načina kako se prenosila i u kojim sve područjima misao Zajedničkog naučitelja 
(Doctor communis). Stoga i ovaj prilog ulazi u to područje istraživanja. Članak naj- 
prije prikazuje kako se stoljećima u raznim izvorima isticalo da je Augustin Kažotić 
bio izravni učenik Tome Akvinskoga te da je pohađao njegova predavanja za vrijeme 
studija na sveučilištu u Parizu. Zatim doktrinarno analizira kontekst Augustinova 
boravka na studiju u Parizu pokazujući da je Tomin nauk još uvijek bio živo prisutan 
u akademskim krugovima. Autor nadalje potvrđuje kako je dominikanski red imao 
važnu ulogu u porastu doktrinarnog utjecaja Tome Akvinskog te pokazuje da je u 
tome i Augustin Kažotić dao svoj doprinos. Stoga autor argumentirano analizira 
Kažotićevu povezanost s Tomom Akvinskim na nekoliko doktrinarnih područja. Na 
kraju prosuđuje i doprinos Augustina Kažotića kanonizaciji Tome Akvinskog. Čla- 
nak potvrđuje kako je život i djelo Augustina Kažotića značajno svjedočanstvo za 
poznavanje prenošenja misli sv. Tome Akvinskoga, posebice u razdoblju prije same 
njegove kanonizacije. 


Ključne riječi: Augustin Kažotić, Toma Akvinski, transupstancijacija, siromaš- 


tvo, tomizam 


Uvod 


Otkrivajući povijest tomizma 20. stoljeće obilježeno je, između ostalog, 
značajnim naporom da se djelo i nauk Tome Akvinskoga smjesti u njegov kon- 

tekst.! Unatoč tom znatnom naporu, povijest tomizma i utjecaja Tome Akvin- 
skoga još nije dovoljno poznata. Postoje važne, vrijedne i cjelovite studije o 
pojedinim razdobljima te povijesti, ali ima drugih razdoblja koja su još uvijek 
nepoznata ili slabo istraživana. Naime, razdoblje od vremena profesorske službe 
dominikanca Tome Akvinskoga i profesorske aktivnosti franjevca Ivana Duns 
Škota, ostalo je dugo vremena u zaboravu u istraživačkom radu povjesničara 
teologije i filozofije, koje su više privlačila dva velika učitelja, a koji su zbog 
svojih slavnih imena i slaboga poznavanja njihove misli, postali nehotice 
predvodnici dviju škola: tomističke i skotističke (dominikanske i franjevačke). 
Srećom, oni koji danas proučavaju povijest doktrina sve su svjesniji važnosti 
naraštaja teologa i filozofa koji popunjava tu naizgled prazninu, kako bi bolje 
shvatili njihove predšasnike a posebice njihove nasljednike. 

Jedan od znakova zasigurno je i porast zanimanja za razdoblje između smrti 
Tome Akvinskoga i sredine 14. stoljeća nedvojbeno su brojna izdanja tekstova 
iz toga razdoblja. Danas znatno lakše dolazimo do filozofskih i teoloških spisa, 
čak i do kritičkih izdanja autora poput Henrika iz Genta, Egidija Rimskoga, 
Gottfrieda iz Fontainesa, Jakova iz Viterba, Dietricha iz Freiberga, Thomasa 
Suttona, franjevaca Rikarda iz Middletona (Richardus de Mediavilla), Mateja 
iz Aquasparte, Petra Olivija i dr. 

Znak zanimanja za povijest tomizma pokazuje se, između ostalog, i po 
studijama koje se odnose na prve učenike Tome Akvinskoga, koji su od veli- 
koga značenja za poznavanje prenošenja misli Zajedničkog naučitelja (Doctor 
communis), jer kao što piše francuski dominikanac Serges-Thomas Bonino, 
»<...> odvojiti sv. Tomu — pa i kontekstualiziranog u najvećoj mjeri — od tra- 
dicije koja ga je prenosila do nas značilo bi u konačnici upasti u zamku koju 
se htjelo izbjeći: učiniti od sv. Tome nadpovijesnog mislioca (koji nadilazi 
povijest), a od tomizma platoničku Ideju«.? 

Proučavanje prvoga naraštaja Tominih učenika ostalo je još uvijek prilično 
neistraženo. Stoga je i ovaj prilog doprinos tom području istraživanja; i na hrvat- 
skom jeziku objavljena su kritička izdanja dviju rasprava Augustina Kažotića.? 


' Za uvodni dio usp. Anto Gavrić, Une metaphysique d I'ćcole de Thomas d 'Aquin. Le De 
modis rerum 'de Remi de Florence (7 1319) (Fribourg: Academic Press, 2006), pp. 9-10. 

? Serge-Thomas Bonino, »Avant-propos: Le thomisme et son histoire«, Revue Thomiste 
97 (1997), p. 6. 

3 Augustin Kažotić, Bogoslovni spisi — Scripta theologica, priredio Franjo Šanjek (Zagreb: 
Kršćanska sadašnjost, 2007). 

Augustin kao Tomin učenik u spisima povjesničara 


Nerijetko se u djelima povjesničara Reda propovjednika uz pojedine ista- 
knute dominikance iz druge polovice 13. stoljeća isticala povezanost s Tomom 
Akvinskim. Iako nije bilo čvršćih dokaza i sigurnih svjedoka, ta se značajka 
rado navodila. Tako se, na primjer, spominje da je talijanski dominikanac 
Nikola Boccassino, kasnije vrhovni poglavar Reda propovjednika, kardinal 
te papa Benedikt XI, slušao Tomina predavanja u Parizu. A u stvari, Nikola 
Boccassino imao je priliku upoznati Tomu kada je 1263. prolazio kroz Milano. 
»Hagiografi su u svojoj fantaziji taj susret pretvorili u pohađanje Akvinčevih 
pariških predavanja, a to se u stvarnosti nije nikada dogodilo.«* No nemajući 
ipak dokaze za takvu tvrdnju, drugi autori ističu da nije ni nužno da je Niko- 
la Boccassino bio Tomin učenik u Parizu. »Znamo da je studirao u Italiji za 
vrijeme dok je sveti naučitelj držao javna predavanja iz teologije u Bologni, 
Rimu ili Napulju. Pod takvim učiteljem mogao je samo dobro napredovati«, 
ističe sredinom 18. stoljeća francuski povjesničar Antoine Touron.5 Štoviše, 
talijanski dominikanac Domenico Maria Marchese piše da su papa Benedikt XI. 
i Augustin Kažotić bili školske kolege u Parizu (Augustin je dvadeset godina 
mlađi od pape Benedikta XI.).5 

O Kažotićevu životu i radu pisali su brojni povjesničari. Stoljećima se 
često u raznim izvorima spominjalo da je Augustin Kažotić bio učenik svetoga 
Tome Akvinskoga te da je slušao njegova predavanja za vrijeme svoga studija 
na sveučilištu u Parizu. Radi ilustracije donosimo ovdje nekoliko primjera. 

Tako francuski dominikanac, poznati bibliograf i povjesničar Jacques 
Qućtif u svom glavnom djelu Scriptores Ordinis Praedicatorum, koje je do- 
minikanac Jacques Echard dovršio nakon njegove smrti i objavio 1719-1721. 
piše za blaženog Augustina Kažotića (B. Augustinus Gazothus): 


»Neki izmišljaju da je bio učenik svetog Tome, zbog toga što se potpuno izvr- 
će godina koje je pristupio Redu. Pio donosi da je poslan u Pariz radi studija 


*“ Vito Sibilio, Benedetto XI: il papa tra Roma e Avignone (Roma: Istituto Storico Dome- 
nicano, 2004), p. 43. 

* Usp. Antoine Touron, Histoire des hommes illustres de 1 'ordre de saint Dominique, t. 1, 
knj. VII (Paris: Babuty, 1743), pp. 657—658. 

“ Usp. Domenico Maria Marchese, Sagro Diario Domenicano (Napoli: Nella stamparia di 
Giacinto Passaro, 1676), t. IV, p. 292b: »Conoscea molto bene Agostino il Pontefice, essendo 
stato suo Condiscepolo in Pariggi, e sapea non poter fare meglior elettione d*esso in quei tempi 
cosi torbidi per I" Vngheria.« »Papa je vrlo dobro poznavao Augustina, s kojim je bio suučenik u 
Parizu, i znao je da ne može napraviti bolji izbor od njega u tim teškim vremenima za Ugarsku.« 

1286., i to je najvjerojatnije. To je naime bilo uobičajeno, osobito u udaljenim 
provincijama za one za koje je proizlazila veća sigurnost o tome kakav je bio.« 7 


Jacques Qućtif navodi da su neki izmislili da je Augustin Kažotić slušao 
predavanja svetoga Tome, ne navodeći poimence te izvore. Nadalje ističe da je 
poslan u Pariz radi studija 1286. godine te se poziva na ono što piše bolonjski 
dominikanac Giovanni Michele Pid, autor djela Delle vite degli huomini illustri 
di S. Domenico (Bologna, 1607).* No Michele Pid ne spominje da je Kažotić 
bio Tomin učenik. 

Trideset godina kasnije, 1637. dominikanac Sigismund Ferrarius objavljuje 
djelo De rebus Ungaricae Provinciae Ordinis Praedicatorum u kojem na sedam 
poglavlja i 27 stranica daje važan doprinos za hagiografiju Augustina Kažotića.? 
I Ferrarius svjedoči da se prenosi predaja, iako neutemeljena, o tome kako je 
Kažotić bio Tomin učenik. 


»Ako je taj vremenski odnos, koji je Plodije potvrdio mnogim utjecajnim pis- 
cima, istinit, ne vidim kako je blaženi Augustin mogao biti učenikom sv. Tome 
Akvinskog, Anđeoskog naučitelja, kao što su više puta tvrdili iznimni muževi 
prema istini stvari, s obzirom na to da je Sveti naučitelj preminuo već godine 
Gospodnje 1274., dakle dvanaest godina prije jer je bila 1286. godina kada je 
Augustin zbog studija krenuo u Pariz.« ! 


Ferrarius svoj prikaz Kažotićeva života započinje ističući kako je nedavno 
dobio na čitanje Augustinov životopis što ga je, na temelju raznih svjedočan- 
stava, sastavio Ivan Tomko Mrnavić (1580-1637), bosanski biskup, a on 


* Jacobus Quetif — Jacobus Echart, Scriptores Ordinis Praedicatorum, t. I (Paris, 1719), 
p. 553: »S. Thomae auditorem fuisse quidam comminiscuntur, quod ex anno quo nomen dedit 
ordini omnino evertitur. Parisios missum studiorum causa anno MCCLXXXVI narrat Pius, et 
verisimillimum: id enim vulgare, praesertim de moratioribus provinciarum externarum, et de 
quibus major spes affulgebat, qualis erat.« 

š Michele Pio, Delle vite degli huomini illustri di S. Domenico, Parte Prima, lib. I (Bologna: 
Appresso Gio. Battista Bellagamba, 1607), pp. 241-242; (Bologna, 1620), lib. II, pp. 322-323 
(Agostino d*Ongheria, Agostino Casatti). 

* Sigismundus Ferrarius, De rebus Vngarice Provincice Sacri Ordinis Predicatorum (Vienne 
Austri&e: Typis Matthei Formice, 1637), pp. 115-142. 

'" Sigismundus Ferrarius, De rebus Vngarice Provincice, p. 116: »Quae ratio temporis a 
Plodio ex multis grauibus auctoribus assignata, si vera est, non video, quomodo B. Augustinus 
potuerit esse S. Thomae Aquinatis Ange. D. auditor, ut non semel asserunt Viri eximii, sive juxta 
rei veritatem, cum S. Doctor mortalitatem jam exuisset anno Christi 1274. nimirum ante annos du- 
odecim, quoniam esset annus 1286. quando studiorum causa Augustinus Parisios proficiscebatur.« 

"" Ioannes Tomco, »Vita Beati Augustini Ordinis Predicatorum, ex Zagrabiensi Lucerini 
Episcopi, per loannem Tomcum, Marnavitium, Bosnensem Episcopum, Lectorem & Coadiuto- 
rem Zagrabiensem, fideliter collecta«, u: Sigismundus Ferrarius, De rebus Vngarice Provincie, 
Appendix, pp. 1-44. 

ga je kao dodatak uvrstio u svoje djelo De rebus Ungaricae Provinciae. Ipak 
Ferrarius navodi datiranje Kažotićeva dolaska na studij u Italiju, a zatim u Pa- 
riz na temelju onoga što je zabilježio već spomenuti Giovanni Michele Plodio 
slijedeći brojne ozbiljne autore (ex multis grauibus auctoribus). Stoga se i sam 
čudi jer, ako je točno vrijeme koje navodi Plodio (Michele Pio), ne vidi kako je 
Augustin mogao slušati predavanja Anđeoskog naučitelja (Angelici doctoris), 
kad je Toma preminuo 1274. godine, dvanaest godina prije nego je Augustin 
došao u Pariz. Augustin je tek 1286. godine krenuo na studij u Pariz, prema 
odredbi Opće skupštine Reda propovjednika održane 1286. u Parizu." Ferrarius 
na istome mjestu spominje da je po nekoj drugoj kronologiji Augustin umro kao 
»sedamdesetogodišnjak, ito 1332. što je 57 godina nakon smrti svetog naučite- 
lja« te daje Anđeoskom naučitelju posvetio i jedno svoje djelo, »što uopće nije 
vjerojatno jer u to vrijeme možda još nije ni stupio u red« (quod haudquaquam 
credibile est, cum fortasse ea aetate nec ordinem fuerit ingressus).! 

No Ivan Tomko Mrnavić u svome životopisu blaženog Augustina Kažotića 
ističe da je Kažotić kao biskup u Luceri, uz pobožnost prema Blaženoj Dje- 
vici Mariji, posebice častio svetog Petra Veronskog, prvoga dominikanskog 
mučenika. Zatim samo usputno spominje velikog naučitelja, tj. ističe kao uzor 
čistoću anđeoskog života svetoga Tome Akvinskoga čija je predavanja Augustin 
slušao (quem docentem audiverat) i za čiju je kanonizaciju dao svoj doprinos.!“ 

Talijanski dominikanac Domenico Maria Marchese objavio je 1676. go- 
dine u Napulju Sagro Diario Domenicano, prikazujući u šest svezaka živote 
svetaca i blaženika Reda propovjednika za svaki dan u godini. U 4. svesku, na 
dan 3. kolovoza, u deset stupaca prikazuje Život blaženog Augustina, biskupa 
Lucere (Vita del Beato Agostino Vescovo di Lucera) te odmah navodi da su mu 
kao izvori poslužili Michele Pio (Plodio), Ivan Tomko Mrnavić, Sigismund 
Ferrarius i Časoslov blaženog Augustina koji se recitira u Luceri odredbom 
pape Ivana XXII. oko 1325. godine. Glede odnosa Augustina Kažotića i Tome 
Akvinskoga D. M. Marchese piše: »Stigavši u Pariz, imao je za učitelja veliko 
svjetlo Crkve, svetog Tomu Akvinskoga.«!> 


'" Usp. Sigismundus Ferrarius, De rebus Vngarice Provincie, p. 116. 

'5 Usp. ibid. Guillaume Cuypers spominje i kronologiju koju donosi Jean de Rechac u 
svom životopisu Augustina Kažotića na francuskom 1656. godine, u kojem navodi da je Kažotić 
1259. ili 1260. išao u Pariz i tada slušao Tomina predavanja. No za te tvrdnje nema dokaza ni 
svjedoka. Stoga Cuypers radije slijedi Ferrariusovo tumačenje, usp. Acta sanctorum Augusti, t. 
I (Antverpie, 1733), p. 287. 

'* Usp. Ioannes Tomco, Vita Beati Augustini, u: Sigismundus Ferrarius, De rebus Vngarice 
Provincice, Appendix, p. 36. 

'5 Domenico Maria Marchese, Sagro Diario Domenicano, t. IV, p. 292ab: »Arriuato a 
Pariggi, hebbe per Maestro il gran lume della Chiesa S. Tomaso d*Aquino.« 

Godine 1747. pojavljuje se u Valenciji prijevod s talijanskoga na španjolski 
djela Sacro Diario Dominicano, nepoznatog autora, s kratkim prikazima života 
svetaca i blaženika Reda propovjednika za svaki dan u godini. I u tom se djelu 
također navodi da je Augustin Kažotić »studirao u Parizu u školi svetoga Tome 
Akvinskoga«.'* 

Poznati francuski dominikanac, biograf i povjesničar Antoine Touron 
(1686—1775) objavio je u Parizu u nekoliko svezaka Povijest glasovitih muže- 
va reda svetoga Dominika (Histoire des hommes illustres de l'ordre de saint 
Dominique). U 2. svesku, objavljenom 1745, u devetoj knjizi, na trideset i 
pet stranica donosi opširan životopis »Svetog Augustina Kažotića, biskupa u 
Zagrebu u Slavoniji i potom u Luceri u Napuljskom kraljevstvu«.!" Pri pisanju 
životopisa Augustina Kažotića Touron se služi životopisom što ga je napisao 
Ivan Tomko Mrnavić, kojega povjesničari smatraju nepouzdanim i sklonim 
izmišljanjima.'* Antoine Touron poznaje da neki povjesničari tvrde da je Au- 
gustin Kažotić slušao predavanje Tome Akvinskoga. Stoga se distancira od 
takvih tvrdnji te piše: 


»Nećemo reći, poput nekih povjesničara, da je Augustin Kažotić imao čast i 
pogodnost nastaviti svoj studij pod vodstvom svetoga Tome Akvinskoga. Naime, 
da se odbaci takvo mišljenje kao neodrživo, dostatno je znati da je sveti naučitelj 
preminuo u mjesecu ožujku 1274, tri ili četiri godine prije nego što je blaženi 
Augustin stupio u Red braće propovjednika, i dvanaest godina prije nego što će 
krenuti na put u Francusku.«'? 


Antoine Touron odbacuje, dakle, mogućnost da je Augustin pohađao To- 
mina predavanja, ali na istom mjestu snažno ističe da je Augustin bio vjeran 
Tomin učenik i nasljedovatelj, tj. uvijek privržen Tominu nauku i nasljedovanju 
njegovih vrlina. 


'* Sacro Diario Dominicano, en el qual se contiene una breve insinuacion de las Vidas 
de los Santos, Beatos, y Venerables de la Orden de Predicadores para cada dia del Ano, con 
alguna Reflexion, y Oracion, traducido de italiano en espafiol, y afiadido por Fr. Francisco Vidal 
(Valencia, 1747), pp. 354-355. (Agosto, Dia III. S. Agustin, Obispo de Lucera, Italiano), ovdje 
p. 355: »Estudio en Paris en la Escuela de Santo Thomas de Aquino, adelantandose tanto en la 
virtud, y en las Ciencias, que despues de algunos afios el Santo Benedicto XI. le nombro Obispo 
Zagabriense.« »Studirao je u Parizu u školi svetog Tome Akvinskog, toliko napredujući u kreposti 
i znanosti, da ga je nakon nekoliko godina sveti Benedikt XI. imenovao biskupom zagrebačkim.« 

!" Antoine Touron, Histoire des hommes illustres de I 'ordre de saint Dominique, sv. Il, knj. 
IX, pp. 1-35; hrv. prijevod u: Blaženi Augustin Kažotić 36/31 (2003), pp. 3-19. 

!' Tako Tamara Tvrtković tvrdi da je Ivan Tomko Mrnavić bio »zaluđen izmišljanjem«, usp. 
Ivan Tomko Mrnavić, Vita Petri Berislavi — Život Petra Berislavića, p. XX. 

' Antoine Touron, Zistoire des hommes illustres de I'ordre de saint Dominique, p. 4. 

U isto vrijeme dok Antoine Touron piše o Kažotiću na francuskom Baltazar 
Adam Krčelić (1715—1778) piše na hrvatskom kajkavskom jeziku svoj prvi- 
jenac, knjižicu Sivlenje Blasenoga Gazotti Augustina, zagrebechkoga biskupa, 
i tiska je u Zagrebu 1747. godine. Djelo je posvećeno tadašnjem zagrebačkom 
biskupu Juraju Branjugu. Krčelić piše da su dominikanci odlučili poslati Augu- 
stina Kažotića »vu Paris, Franczuszke zemlje naiglaszoviteju Skolu, da onde pod 
Tomassem od Aquine, Angelszkem Navuchitelom, velik i vu znanju i navukeh 
posztane.«?“ Krčelić se koristi raznim izvorima za pisanje svoga životopisa o 
Augustinu Kažotiću, posebice djelom Sigismunda Ferrariusa, Ivana Tomka 
Mrnavića i dr. lako Ferrarius, na temelju jasnih povijesnih činjenica, ne prihvaća 
da je Augustin bio Tomin učenik u Parizu, Krčelić ne usvaja njegove razloge 
nego ostaje pri svome mišljenju da je Kažotić bio učenik Tome Akvinskoga u 
Parizu. Pri tome ostaje i kasnije, 1770, kad u svome djelu Povijest Stolne crkve 
zagrebačke piše: »Pišu da je bio učenik sv. Tome Akvinskog i zbog izuzetne 
naklonosti i jedinstvene vrline da je bio drag Anđeoskom naučitelju.«?! 

Hrvatski hagiograf, pavlin Hilarion Gasparotti (1714-1762) objavio 
je 1760. u Beču na kajkavskome opsežno hagiografsko djelo Czvet szveteh, 
prikazujući živote svetaca kroz godinu. Na gotovo četrnaest stranica donosi 
Sitek Sz. Augustina Gazzoti biskupa zagrebechkoga. I on ističe da je Augustin 
poslan na studij u Pariz, na najpoznatije francusko sveučilište, da kod Tome 
Akvinskog, Anđeoskog naučitelja, napreduje u znanju i nauku. 


»Za letom izvćrssenem, y trojvćrsztnem zavezom redovnichkem izpunyenem, na 
diku Reda: y Sz. Matere Czirkve haszen, Augustina vszeh osztaleh Redovnikov 
privolenyem va Pariz Franczuszke zemlye najglaszovitesse skole possalyu; da 


* Usp. Baltazar Adam Krčelić, Sivlenje blasenoga Gazotti Augustina, zagrebechkoga bisku- 
pa, iz vnogeh szkup izebrano, i na peldu, i pobosnoszt. Vu Zagrebu, leta 1747. Po stampe Ivana 
Weitz, p. 5. Ibid., potvrđuje još jednom na p. 45. Transliterirani Krčelićev životopis Augustina 
Kažotića donosi Blaženi Augustin Kažotić 46/36 (2008), pp. 5-23; »<...> vu Paris, Francuske 
zemlje najglasoviteju Školu, da onde pod Tomašem od Aquine, Angelskem Navučitelom, velik i 
vu znanju i navukeh postane«, p. 8 i p. 15. Vidi također Stjepan Krivošić, »Krčelićevo 'Živlenje" 
zagrebačkoga biskupa Kažotića i njegovi izvori«, Forum 16/10—11 (1977), knj. 34, pp. 859-864, 
ovdje posebice p. 861; Alojz Jembrih, »Krčelićevo 'Življenje blaženoga Auguština Kažotića 
(1747.)'«, Zaprešički godišnjak 7 (1997), pp. 186—196. 

2 Baltazar Adam Krčelić, Povijest Stolne crkve zagrebačke, preveo Zlatko Šešelj (Zagreb: 
Institut za suvremenu povijest, 1994), p. 120; Historiarum cathedralis ecclesiae Zagrabiensis, 
p. lt. 1 cap. XIII, 21, pretisak (Zagreb, 1770; Zagreb: Institut za suvremenu povijest, 1994), p. 
102: »S. Thomae Aquinatis scribitur fuisse Discipulus, & Doctori Angelico ob excellens studium, 
singularesque Virtutes Charus.« 

onde pod Tomassom od Aquine Angelszkem navuchitelom dober vu znanyu, y 
navuku vuchini napredek.«?? 


No i do polovice 20. stoljeća nailazimo, iako rjeđe, na tvrdnje da 
je Augustin Kažotić pohađao predavanja Tome Akvinskoga u Parizu. 
Spominjem ovdje samo još uglednog crkvenog povjesničara i liturgičara 
Dragutina Kniewalda (1889-1979) koji je proučavao zagrebačke liturgijske 
kodekse 30-40. godina 20. stoljeća i ulogu Augustina Kažotića na preuređenju 
liturgijskih knjiga u Zagrebu. Prikazujući red i čin mise po zagrebačkom obredu 
13—14. stoljeća, uz rubriku konsekracije u zagrebačkim misalima, u svome djelu 
Liturgika iz 1937. profesor na Bogoslovnom fakultetu u Zagrebu piše: »Blaženi 
je Kažotić kao student u Parizu slušao sv. Tomu i vidio podizanje posvećenih 
prilika kruha, pa je kasnije, kao biskup zagrebački, u dotadašnji zagrebački 
obred, kome je on dao konačnu redakciju, unio i doktrinu svoga učitelja Tome 
Akvinca i praksu pariške crkve podizanja tijela Gospodnjeg.«? Slično piše i 
poznati hrvatski skotist Karlo Balić (1899-1977) proučavajući dominikanske 
kodekse u metropolitanskoj knjižnici u Zagrebu te tvrdi da su povezani s do- 
minikanskim samostanom sv. Nikole u Zagrebu ili s »biskupom Kažotićem, 
koji je studirao u Parizu i, prema tradiciji hrvatskih dominikanaca, bio učenik 
sv. Tome Akvinskoga«.*“ U toj tradiciji hrvatskih dominikanaca filozof Hija- 
cint Bošković (1900-1947) ističe da je Augustin Kažotić »došao u Pariz baš 
u vrijeme kad je taj genij [Toma Akvinski] bio na usponu snage«, da je »vidio 
sve uspjehe svoga učitelja sv. Tome« te bio »očevidac svih onih trijumfalnih 
uspjeha koje je polučio njegov učitelj, Toma Akvinski«.? 


Augustin Kažotić i Toma u Parizu 


Godine 1259, na općoj skupštini Reda propovjednika u Valenciennesu, 
usvojen je studijski program (Ratio studiorum) koji je pripremalo petočlano 
povjerenstvo pariških profesora dominikanaca, tadašnja intelektualna elita Reda, 
među kojima su bili Albert Veliki i Toma Akvinski. Ističe se prioritet studija 


? Hilarion Gasparotti, Czvćt szveteh, ali sivlenye, y chini szvetczev, koteri vu nassem 
Horvatczkem, ilite Slovenszkem Orszagu..., vol. HI (Beč, 1760), p. 338. Vidi također Franjo 
Galinec, »Dominikanac bl. Augustin Kažotić u svijetlu Gašparotijeve hagiografije “Cvet sveteh"«, 
Kalendar Gospine krunice 4 (1937), pp. 24-32. 

3 Dragutin Kniewald, Liturgika (Zagreb: Tipografija, 1937), p. 349. Vidi također njegov 
rad: Obred i obredne knjige zagrebačke stolne crkve 1094. — 1788. (Zagreb: s. n., 1940), p. 19. 

** Charles Balić, »Les anciens manuscrits de la Biblioth&que mćtropolitaine de Zagreb« 
(Bruges: Editions De tempel, 1948), p. 444. 

"5 Usp. Hijacint Bošković, »B1. Augustin Kažotić«, Duhovni život 6/5 (1934), p. 306. 

u odnosu na druge aktivnosti. Mlade studente, prikladne za studij, treba slati 
na generalna učilišta. U kući studija mladi trebaju dobiti temeljnu filozofsku 
izobrazbu. Odlučeno je također da se u provincijama pozorno bdije da nadarena 
braća budu poslana na studij na sveučilište u Parizu. O prisutnosti na Pariškom 
sveučilištu brinuo se vrhovni poglavar Reda (magister Ordinis). Potiče se mobil- 
nost profesora koji se izmjenjuju u Parizu radi brzoga i kvalitetnoga formiranja 
što većega broja profesora kako bi u svakoj provinciji bilo dovoljno predavača. 

U vrlo složenom i napetom doktrinarnom stanju na Pariškom sveučilištu 
vrhovni poglavar Reda propovjednika Ivan iz Verceila poslao je 1268. godine 
Tomu Akvinskog da ponovno, deset godina nakon njegova prvog pariškog 
profesorskog boravka (1256—1259), preuzme katedru iz teologije u Parizu. 
Nevjerojatno je što je sve Toma uspio ostvariti u tom razdoblju od 1268. do 
1272. godine. Iz toga razdoblja potječe nekoliko od njegovih najpoznatijih 
djela, svetopisamskih komentara, raspravljenih pitanja (quaestiones disputatae) 
i većina (deset od dvanaest!) komentara na Aristotelova djela, što svjedoči o 
njegovu iznimno plodnom stvaralaštvu u Parizu.“ 

Nakon četiri godine predavanja u Parizu, a budući da je politika Reda 
favorizirala brzo izmjenjivanje profesora, Toma odlazi 1272. godine iz Pariza 
u Napulj. Provincijska skupština Rimske provincije, održana u Firenci u lipnju 
1272, povjerila mu je zadaću organiziranja novoga teološkog centra. Toma pre- 
daje kao profesor u Napulju do prosinca 1273. Početkom veljače 1274. Toma 
kreće na put prema Lyonu, gdje je papa Grgur X. sazvao koncil za 1. svibnja. 
Umro je u srijedu 7. ožujka 1274, u ranim jutarnjim satima, u opatiji Fossanova. 

Prema općeprihvaćenoj kronologiji Augustin Kažotić dolazi u Pariz 1286. 
godine, dvanaest godina nakon Tomine smrti. Uočivši njegove intelektualne 
sposobnosti, redovnički poglavari poslali su Augustina na studij u Italiju, a zatim 
je pozvan na studij u Pariz.“ Toma Akvinski tada nije više predavao na Pariškom 
sveučilištu, nije bio više ni među živima. Ipak kod nekih autora čitamo kako je 
Kažotić slušao Tomina predavanja i bio vjeran učenik Anđeoskog naučitelja. 
Je li ina koji način Augustin Kažotić bio učenik sv. Tome? 

Toma Akvinski je u više navrata po nekoliko godina boravio u Parizu. 
Najprije, u Parizu je pod vodstvom svog učitelja sv. Alberta Velikog studirao 
(1245—1248), a zatim u tri navrata po četiri godine i predavao. Prvi puta, nakon 
što je četiri godine (1248—1252) proveo kao student i asistent Alberta Velikog 
na tek osnovanom dominikanskom generalnom učilištu u Kolnu, Toma u Parizu 


** Usp. Jean-Pierre Torrell, Initiation d saint Thomas d 'Aquin. Sa personne et son oeuvre, 
(Fribourg — Paris: Universitaires de Fribourg, 2002), pp. 287—360. 

"Usp. Michele Pid, Delle vite degli huomini illustri di S. Domenico, col. 241; izdanje iz 1620, 
col. 322-323; Jacques Quetif — Jacques Echart, Scriptores Ordinis Praedicatorum, t. L, p. 553. 

predaje od 1252. do 1256. kao sentencijski asistent (baccalaureus sententiarius), 
tumačeći četiri knjige Sentencija Petra Lombardijca. Iz toga razdoblja potječu 
tri njegova djela. U proljeće 1256. godine postaje redoviti profesor (magister 
actu regens) iu tom svojstvu predaje do 1259, a piše i četiri djela. Toma ponov- 
no kao profesor predaje u Parizu od 1268. do 1272. To je bilo, kako rekosmo, 
Tomino najplodnije spisateljsko razdoblje: desetak napisanih djela te deset od 
dvanaest komentara na Aristotelova djela. 

Desetak godina provedenih na Pariškom sveučilištu te dvadeset i više 
napisanih djela za vrijeme svoga boravka u Parizu znak su da je Toma ostavio 
tragove snažne prisutnosti, koja se osjećala godinama i nakon njegove smrti. 
Štoviše, čim su saznali za Tominu smrt, rektor Pariškog sveučilišta i profesori 
fakulteta umijeća (artium) 2. svibnja 1274. pišu pismo na opću skupštinu do- 
minikanskog reda koja se održavala u Lyonu, iskazujući svoju bol zbog smrti 
časnog naučitelja (doctorem venerabilem fratrem Thomam de Aquino). Uz 
najuzvišenije pohvale u spomen na slavnog naučitelja profesorski zbor u pismu 
podsjeća da su već pisali molbu na opću skupštinu u Firenci (1272) da se Toma 
vrati u Pariz, ali uzaludno. U znak dubokog poštovanja koje su mu iskazivali 
mole članove skupštine da im daju barem posmrtne ostatke onoga kojeg nisu 
mogli zadržati živog i ističu da bi bilo neprikladno položiti tako vrijedne relikvije 
drugdje osim u najslavnije sveučilište, na kojem je Toma crpio svoju znanost i 
koje je Toma proslavio.? Pariški profesori također blagonaklono mole da im se 


** Usp. Chartularium Universitatis Parisiensis, t. L n. 447, p. 504: »Eum, quem a vestro 
collegio generali Capitulo vestro Florentie celebrato, licet requisissemus instanter, proh dolor, 
non potuimus obtinere tamen ad tanti clerici, tanti patris, tanti doctoris memoriam, non existentes 
ingrati, devotum habentes affectum, quem vivum non potuimus rehabere, ipsius jam defuncti a 
vobis ossa humiliter pro maximo munere postulamus, quoniam omnino est indecens et indignum, 
ut altera [natio] aut alius locus quam omnium studiorum nobilissima Parisiensis civitas, que ip- 
sum prius educavit, nutrivit et fovit, et postmodum ab eodem nutrimenta et ineffabilia fomenta 
suscepit, ossa hec humata et sepulta habeat et detineat. Si enim merito ecclesia ossa et reliquias 
sanctorum honorat, nobis non sine causa videtur honestum et sanctum, tanti doctoris corpus in 
perpetuum honorem haberi, ut cujus famam apud nos scripta perpetuant, ejusdem perseverans 
memoria sepulture ipsorum in cordibus successorum nostrorum stabiliat sine fine.« »Njega, kojeg 
smo neprestano tražili od zbora vašega Generalnog kapitula slavljenog u Firenci, nažalost nismo 
mogli i zadržati, premda nismo nesvjesni uspomene na takvog svećenika, oca i naučitelja, ipak 
imamo pobožnu želju, da od vas ponizno zatražimo barem kosti njega preminuloga, jer ga nismo 
mogli imati dok je bio na životu. Jer bilo bi potpuno neprilično i nedostojno da drugi narod ili 
drugo mjesto, osim najslavnijeg sveučilišnog grada Pariza, koji ga je prvi obrazovao, hranio i 
za nj skrbio, a i kasnije je od njega primio hranu i neizrecivu blagodat, ima pokopane njegove 
kosti i da ih posjeduje. Naime, ako Crkva s razlogom časti kosti i relikvije svetaca, ne čini nam 
se bez razloga časnim i svetim da mi posjedujemo tijelo takvog naučitelja za trajno čašćenje i 

———————————>> 

pošalju filozofski tekstovi koje su naručili od Tome dok je bio u Parizu; budući 
da su bili nedovršeni, nadaju se da ih je Toma dovršio nakon odlaska iz Pariza.“ 

U vrijeme kada Augustin dolazi na studij na Pariško sveučilište, iako je 
proteklo 14 godina otkako je na njemu predavao Toma Akvinski, njegov je 
nauk još uvijek bio živo prisutan u akademskim krugovima. Sačuvan je i popis 
Tominih djela položenih kod pariških knjižara oko 1275. godine, s devetnaest 
naslova, brojem sveščića i cijenom.“ Augustin Kažotić došao je u Pariz u 
vrijeme obilježeno velikim raspravama. U Parizu i u Oxfordu bio je znatno 
prisutan otpor protiv Tomine misli, o čemu svjedoče oštre i dugotrajne rasprave 
u kojima je oživjelo staro suparništvo između franjevačke i dominikanske škole. 
Pariški biskup Stjepan Tempier 7. ožujka 1277. osudio je 219 heterodoksnih 
teza. Augustin je, dakle, svjedok aktualnih teoloških i filozofskih previranja i 
rasprava toga vremena. Štoviše, vrijeme je to koje je obilježila vrlo prisutna 
tzv. literatura Correctoria. Naime, franjevački autori, posebice canterberijski 
nadbiskup Ivan Pecham i engleski franjevac Vilim de la Mare, profesor u Parizu 
i Oxfordu, donose brojne korekcije koje treba unijeti u Tomino djelo. Vilimov 
Correctorium, objavljen 1279, postaje službenim dokumentom na generalnom 
kapitulu franjevačkog reda Manje braće u Strasbourgu 1282. Tada je franje- 
vački generalni ministar zabranio služiti se Tominom Sumom bez Vilimovih 
objašnjenja.*! Vilimov Correctorium dominikanci su prozvali Corruptorium i 
vrlo brzo napisali pet odgovora, braneći i promičući nauk Tome Akvinskoga. 
Tako se stvarala literatura Correctoria corruptorii. Dva su odgovora napisana 
u Parizu: Ivan Quidort (ili iz Pariza) oko 1282—1284 i Rambert dei Primadizzi 
(zvan također iz Bologne), koji se u to vrijeme nalazio u samostanu Sv. Ja- 
kova. Sva su djela napisali mladi dominikanci i nijedan od njih tada još nije 
bio redoviti profesor (magister regens), a pokazuju spekulativnu samosvijest 


da kod nas djela nastave njegov dobar glas, a spomen na njegov ukop bit će trajno usađen u srca 
naših nasljednika.« 

? Usp. ibid., pp. 504-505. 

3 Usp. ibid., p. 646. 

" Usp. »Definitiones Capituli generalis Argentinae celebrati anno 1282«, prir. Gerold Fusse- 
negger, Archivum Franciscanum Historicum 26 (1933), pp. 127—140, usp. p. 139: »Generalis 
minister imponit ministris provincialibus quod non permittant multiplicari summam fratris Thome 
nisi apud lectores rationabiliter <al. Notabiliter> intelligentes, et hoc nisu cum declarationibus 
fratris Guillelmi de Mara, non in marginibus positis, sed in quaternis et huiusmodi declarationes 
non scribantur per aliquos seculares.« »Generalni ministar nalaže provincijalnim ministrima da 
ne dopuste umnažanje Sume brata Tome osim najsposobnijim lektorima, i to samo s tumačenjima 
svjetovnjaci.« Vidi također Frederick J. Roensch, Zarly Thomistic School (Dubuque: Priory 
Press, 1964), pp. 170-199. 

specifičnosti škole koja tek nastaje.?* Navodimo ovdje samo neke elemente po 
kojima se prepoznaje Tomino učenje krajem 13. stoljeća:3* 


spoznaja univerzalnog i pojedinačnog (Toma je naučavao da je univerzalno 
vlastiti i izravni predmet našeg uma, dok um spoznaje pojedinačno samo 
neizravno i promišljanjem — per reflexionem); 

predmet proučavanja teologije i znanstvena značajka teologije; 

predmet metafizike, transcendentalne vlastitosti bića; 

stvarna razlika između biti i bitka u stvorenim bićima, što je Toma nauča- 
vao, izazvala je žestoke rasprave u posljednjoj četvrtini 13. stoljeća (gotovo 
svi prvi Tomini učenici podržavaju taj njegov nauk — protivnik npr. Henrik 
iz Genta u raspravi s Egidijem Rimskim 1286—1287); 

kristološke rasprave (jedinstvo bitka u Kristu; dvije naravi u Kristu tvore 
jednu osobu i jedan suppositum); 

rasprave iz trinitarne teologije: jedinstvo atributa u Bogu, različiti načini 
proizlaženja u Bogu, prvotnost osobnih vlastitosti, stvaralačko Trojstvo 
(Creatrix Trinitas) — stvaranje je zajedničko djelo svih triju osoba, status 
relacija u Bogu; 

jedinstvo supstancijalne forme — teza koja izaziva široke rasprave krajem 
13. stoljeća; 

nematerijalnost anđela; 

vječnost svijeta; 

Bog ne prethodi svome učinku u pogledu trajanja; 

jedinstvo svijeta; 

slobodna volja — za Tomu čovjek je gospodar svojih čina. 


Kažotićevi životopisci ističu da je došao u vrijeme kada se u Parizu održala 
opća skupština dominikanskog reda. A ta skupština iz 1286, slijedom odredbi 
prethodnih skupština održanih u Milanu (1278) i Parizu (1279), naređuje da se 
promiče nauk časnog učitelja brata Tome Akvinskoga: 


»Strogo propisujemo i naređujemo da sva braća a i svaki pojedini nastoje 
uspješno, kako znaju i mogu, promovirati nauk časnog učitelja brata (venerabilis 
magistri fratris) Tome Akvinskoga, poštovane uspomene, barem kad je mišljenje 
moguće obraniti. Pokuša li netko formalno (assertive) činiti suprotno — bili oni 
profesori, bakalaureusi, lektori, priori ili druga braća, čak iako drukčije misle 


** Usp. Mark D. Jordan, »The Controversy of the Correctoria and the Limits of Metaphysics«, 


Speculum 57 (1982), pp. 292-314. 


3 Za širi tematski prikaz svake navede teze usp. Anto Gavrić, Une metaphysique d I'ecole 


de Thomas d 'Aquin, pp. 99-139. 

— neka se ipso facto suspendiraju od vlastite službe i povlastica Reda, dok ih 
učitelj Reda ili Opća skupština ne vrati u prvotno stanje.«** 


Toma — venerabilis doctor 


U svom traktatu De bonis et usu Christi et discipulorum seu apostolorum, u 
3. pitanju o siromaštvu, »Je li siromaštvo samo po sebi savršenstvo ili sredstvo 
postizanja savršenstva?«, Augustin Kažotić Tomu Akvinskog naziva »časnim 
naučiteljem« (venerabilis doctor) koji je o tom pitanju opširno i razumno ra- 
spravljao te smatra da je to dostatno za istinit odgovor.?? 

Kažotić je svoju raspravu o siromaštvu napisao za vrijeme boravka u Avi- 
gnonu (1321/1322), dok su se vodile burne rasprave o radikalnom poimanju 
siromaštva. Nazivajući Tomu Akvinskog »časnim naučiteljem« biskup Kažotić 
potvrđuje ne samo da on slijedi njegov nauk nego također koliko se doktri- 
narni autoritet Tome Akvinskog ustalio u dominikanskom redu i u crkvenom 
učiteljstvu. 

Taj naslov, venerabilis doctor, najprije se spominje u već spomenutom 
pismu sućuti povodom Tomine smrti što su ga profesori fakulteta umijeća 
Pariškog sveučilišta 1274. uputili sudionicima opće skupštine dominikanskog 
reda u Lyonu. Zatim se u službenim zakonodavnim spisima dominikanskog 
reda uočava razvoj Tomina doktrinarnog autoriteta sve do uvođenja samoga 
naslova venerabilis doctor. Najprije se u zakonodavnim spisima općih skupšti- 
na iz 1278, 1279. 1 1286. nalaze nazivi koji ne govore o općem utjecaju nego 
izriču posebno poštovanje, od časnog oca, muža i učitelja: venerabilis patris 
fratris Thomae, venerabilis vir memoriae recolendae frater Thomas, venerabilis 
magistri fratris Thomae. 


** Monumenta Ordinis Fratrum Praedicatorum Historica (MOPH), vol. I (Romae, 1898), 
p. 235: »Districtius iniungimus et mandamus. ut fratres omnes et singuli. prout sciunt et possunt. 
efficacem dent operam ad doctrinam venerabilis magistri fratris Thome de Aquino recolende 
memorie promovendam et saltem ut est opinio defendendam. et si qui contrarium facere. attemp- 
taverint assertive; sive sint magistri sive bacallarii. lectores. priores et alii fratres eciam aliter 
sencientes; ipso facto. ab officiis propriis et graciis ordinis sint suspensi. donec per magistrum 
ordinis vel generale capitulum sint restituti. et nichilominus per prelatos suos seu visitatores iuxta 
culparum exigenciam; condignam reportent penam.« Taj tekst donosi i Chartularium Universitatis 
Parisiensis, t. Il, n. 536, p. 6. 

5 Augustin Kažotić, »De bonis et usu Christi et discipulorum seu apostolorum«, u: Augustin 
Kažotić, Bogoslovni spisi — Scripta theologica, p. 92: »Quia per venerabilem doctorem tam copiose 
ac rationabiliter disputatum est, quod satis crederem ad quaestionis ueritatem sufficere.« »Jer, 
časni je naučitelj o tom opširno i razumno raspravljao, što držim dovoljnim za istinit odgovor.« 

Nakon opće skupštine u Parizu 1286. godine Tomino djelo i nauk postaje 
baština dominikanskog reda. Uz naredbu svim članovima reda da ga treba 
braniti od napada ističe se i obveza promicanja njegova učenja što će značiti da 
bi Tomina djela trebala postati osnovom ili čak priručnicima za poučavanje na 
dominikanskim učilištima. To se uočava kod Tominih učenika u Italiji koji kao 
glavni priručnik u svojim predavanjima koriste Sumu teologije pa provincijska 
skupština Rimske dominikanske provincije, održana u Perugi 1308, naređuje da 
u predavanjima slijede Sentencije.** Opća skupština reda, održana u Saragossi 
1309, naređuje svim lektorima i podlektorima da poučavaju »prema nauku 
i djelima časnog naučitelja brata Tome iz Akvina« (secundum doctrinam et 
opera venerabilis doctoris fratris Thomae de Aquino). Ista skupština dopušta 
dominikancima u inozemstvu da u slučaju nužde mogu prodati knjige osim 
Biblije i Tominih djela.“7 Sve do Tomina proglašenja svetim slično govori ne- 
koliko općih skupština koje preporučuju proučavanje njegova naučavanja za 
koje se drži općenito kao sigurnije i više zajedničko (sanior et communior), tj. 
da ga većina profesora prihvaća kao najsigurnije, kao što ističe opća skupština 
u Metzu 1313. Ozbiljan trogodišnji studij Tomina nauka bio je nužan uvjet za 
slanje na studij u Pariz. 


»Budući da se nauk časnog učitelja brata Tome Akvinskoga smatra zdravijim 
i univerzalnijim i da ga naš red treba posebno slijediti, strogo zabranjujemo da 
se nijedan brat, u predavanju, zaključnom mišljenju, odgovaranju usudi tvrditi 
suprotno onomu za što se općenito vjeruje da je mišljenje spomenutog učitelja, 
niti izreći ili potvrditi neko posebno mišljenje protiv zajedničkog mišljenja 
učitelja u onomu za što se zna da se odnosi na vjeru ili moral, osim pobijanjem 
i neposrednim odgovaranjem na prigovore <...> Lektori također neka više nego 
obično tumače tekst Biblije, a u tumačenjima o Sentencijama neka obrade 
najmanje tri ili četiri članka iz nauka brata Tome, izbjegavajući preopširnost. 
Neka se nitko ne šalje na studij u Pariz, ako nije najmanje tri godine marljivo 
proučavao nauk brata Tome.« * 


* Usp. Acta capitulorum provincialium Provinciae Romanae (1243-1344), prir. Thomas 
Kappeli — Antoine Dondaine, MOPH 20 (Romae: Institutum Historicum Fratrum Praedicatorum, 
1941), p. 169: »Volumus et ordinamus firmiter observari quod lectores et baccellarii legant de 
Sentenciis et non de Summa Thomae.« »Hoćemo i naređujemo da se čvrsto obdržava da lektori 
i bakalaureusi predaju prema Sentencijama a ne prema Tominoj Sumi.« 

3" MOPH 4 (Romae, 1899), pp. 38 i 40. 

** MOPH 4, pp. 64-65: »Cum doctrina venerabilis doctoris fratris Thomae de Aquino sanior 
et communior reputetur, et eam ordo noster specialiter prosequi teneatur, inhibemus districte, 
quod nullus frater legendo, determinando, respondendo audeat assertive tenere contrarium eius, 
quod communiter creditur de opinione doctoris praedicti, nec recitare aut confirmare aliquam 
singularem opinionem contra communem doctorum sentenciam in hiis, que ad fidem vel mores 
pertinere noscuntur, nisi reprobando et statim obiectionibus respondendo <...> Lectores quoque 

_——————> 

Sasvim je normalno da u Redu propovjednika svi budu vjerni Tominu 
učenju. Naredbe općih skupština strogo su se provodile. Tako skupština Rim- 
ske dominikanske provincije, održana 1315. u Arezzu, donosi sankcije protiv 
jednoga bakalaureusa iz Firence koji se udaljio od zajedničkog nauka, i »puno 
govorio protiv zdrave i svete nauke časnog naučitelja brata Tome Akvinskog«.? 

Osim u službenim, zakonodavnim spisima dominikanskog reda taj se 
naslov spominje i u drugim izvorima. U literaturi replika Tominih učenika na 
Correctorium franjevca Vilima de la Mare, koja je vrlo svježa u vrijeme kad 
Kažotić dolazi u Pariz, više puta se ističe naziv venerabilis doctor kao i brojni 
drugi nazivi. A navode ga i drugi dominikanski autori, primjerice Bartolomej 
iz Lucce (1236-1327), koji je dovršio Tomino djelo O kraljevstvu (De regno), 
u svome djelu Povijest Crkve (Historia ecclesiastica), zatim u svojim djelima 
Meister Eckhart, Arman de Belvezer, Thomas Sutton te Vilim de Tocco u svom 
životopisu Tome Akvinskog prije same njegove kanonizacije (Hystoria Thomae 
de Aquino).“" 

Naslov venerabilis doctor u početku je bio samo izraz poštovanja u spomen 
na Tomu Akvinskog. No može se dokumentirano pratiti kako se taj naslov, 
usporedno s pojavom i razvojem štovanja prema Tomi, postupno pojavljuje, 
širi te s kanonizacijom 1323. konačno uspostavlja kao znak Akvinčeva doktri- 
narnog autoriteta. Po sebi je jasno da je dominikanski red imao važnu ulogu u 
porastu doktrinarnog utjecaja Tome Akvinskog. A u tome je svoj doprinos dao 
i Augustin Kažotić. 


U školi Tome Akvinskog 


Mnogi autori ističu da je Augustin Kažotić studirao u Parizu u školi svetoga 
Tome Akvinskoga, ne u smislu da je izravno slušao Akvinčeva predavanja nego 
da se intelektualno formirao u školi koja nastaje na temelju Tomina nauka i 
biva prepoznatljiva po svojim specifičnostima još prije njegove kanonizacije. 
Formiran u toj školi, Kažotić je i sam nastojao širiti nauk svog učitelja. Alfred 
Ciampi zaključuje: »Mišljenje da je naš blaženik bio učenikom sv. Tome, možda 


de textu Bibliae plus solito legant et in lectura de Sententiis ad minus tres vel quatuor articulos de 
doctrina fratris Thomae pertractent, prolixitate onerosa vitata. Nullus etiam ad studium Parisiense 
mittatur, nisi in doctrina fratris Thomae saltem tribus annis studuerit diligenter.« 

* Usp. Acta capitulorum provincialium Provinciae Romanae (1243-1344), MOPH 20, p. 
197: »<...> multa assertive dixit contra sanam et sacram doctrinam venerabilis doctoris fratris 
Thomae de Aquino.« 

* O razvoju i značenju toga naslova vidi više Antoine Dondaine, »Venerabilis doctor«, u: 
Melanges offerts ad Etienne Gilson (Toronto — Paris: Librarie philosophique J. Vrin, 1959), pp. 
211-225. 

je nastalo ili se stalno utvrdilo stoga što je on duboko cijenio i privržen bio nauci 
Anđeoskog naučitelja, koja sja u njegovim djelima.«*“' Kažotićeva privrženost 
nauku Tome Akvinskog vidljiva je na nekoliko područja. 

Osobna knjižnica Augustina Kažotića, kao ni knjižnica dominikanskog 
samostana sv. Nikole u Zagrebu nije u potpunosti sačuvana. Istraživanja poka- 
zuju da se ipak desetak dominikanskih kodeksa čuva danas u Metropolitanskoj 
knjižnici u Zagrebu, a povezani su sa samostanom sv. Nikole ili s biskupom 
Kažotićem. To su kodeksi označeni signaturama MR 14, MR 41, MR 56, MR 
78, MR 79,MR 114, MR 140, MR 146, MR 150 i MR 162, a sadrže djela Ari- 
stotela, Tome Akvinskog, Alberta Velikog, Ivana iz Freiburga (f 1314), Nikole iz 
Gorana (1278), Rajnera Sacconija, Jakova iz Varazzea (de Voragine), Rajmunda 
Penjafortskog i dr.“ MR 146 objedinjuje više spisa koji se odnose na domini- 
kansku povijest te pogotovo na djela i nauk Tome Akvinskog. Poznati hrvatski 
medievalist Karlo Balić, opisujući sadržajno taj kodeks, tvrdi da je sigurno bio 
kod Augustina Kažotića.+? Drugi autori pripisuju svih deset sačuvanih kodeksa 
ostavštini biskupa Kažotića“ ističući kako oni pokazuju područja zanimanja 
svestrano obrazovanog biskupa i usmjerenost njegova pastoralnog djelovanja: 
filozofija, teologija, medicina, pravo, borba protiv krivovjerja, propovjedništvo, 
ispovijedanje i liturgija. 

Dragutin Kniewald i Karlo Balić, u prvoj polovici 20. stoljeća, te u novije 
vrijeme Ivan Šaško, proučavali su zagrebačke liturgijske kodekse i osvjetljavali 
Kažotićev doprinos s obzirom na »zagrebački obred« i liturgijske promjene. 
Ovdje se zaustavljamo samo na jednoj specifičnosti zagrebačkog liturgijskog 
obreda u rubrici prije riječi posvete u misalu sa signaturom MR 133. U toj se 
rubrici u naznaci za posvetu kruha i vina donosi pojam transupstancijacije 
(transsubstantiatio), što potvrđuje privrženost biskupa Kažotića nauku Tome 
Akvinskoga, te se propisuje podizanje hostije i kaleža nakon posvete. Time je 
Kažotić u zagrebački liturgijski obred unio novu sasvim specifičnu rubriku.+ 


“! Alfred Ciampi, Blaženi Augustin Kažotić, dominikanac — zagrebački zatim lučerski bi- 
skup (oko 1260.—1323.), preveo s talijanskoga Frano Kovačević OP, ciklostilom (Split — Trogir: 
Dijecezanski promicateljni odbor za kanonizaciju bl. Augustina Kažotića, 1959), p. 22. 

“* Usp. Charles Balić, »Les anciens manuscrits de la Bibliothč&que mćtropolitaine de Zagreb«, 
pp. 444-460; Ivan Šaško, »Biskup Kažotić promicatelj knjige u Hrvata s posebnim naznakama 
iz povijesti liturgije«, Croatica Christiana Periodica 26/49 (2002), pp. 59-68. 

“3 Usp. Charles Balić, »Les anciens manuscrits de la Bibliothčque metropolitaine de Za- 
greb«, p. 456. 

“4 Usp. Ivan Šaško, »Biskup Kažotić promicatelj knjige u Hrvata s posebnim naznakama 
iz povijesti liturgije«, pp. 59-61. 

“5 Usp. Charles Balić, »Une preuve du culte eucharistique en Croatie au XIV“ s. Les rubriques 


de la cons€cration dans les anciens manuscrits liturgiques de la Bibliothčque mćtropolitaine de 
———> 

Verbis sequentibus panis ftransubstantiatur in corpus Christi verum: 
(Sljedećim riječima kruh se pretvara u pravo tijelo Kristovo.) 

Hic elevat supra corpus Domini <...> 

SP 

Verbis sequentibus vinum fransubstantiatur in sanguinem Christi verum: Hic 
est enim calix sanguinis mei <...> 

(Sljedećim riječima vino se pretvara u pravu krv Kristovu <...>) 

Hic elevet calicem cum sanguine Christi <...> 


Počevši od komentara na IV. knjigu Sentencija, preko IV. knjige Sume protiv 
pogana do Trećeg dijela Sume teologije nezaobilazna su pitanja o euharistiji, 
u kojima Toma Akvinski uvijek nastoji produbiti svoj pristup Sv. pismu, doći 
do što više patrističkih i koncilskih podataka i dokumenata, a ne zaobilazi ni 
obrede svoga vremena. Njegov traktat o euharistiji u Sumi teologije je prekrasan 
primjer srednjovjekovne sistematske teologije koji je kasnije itekako utjecao 
na jasno izricanje i definiranje katoličke nauke o euharistiji.“* 

Kod Tome je, kao i u teološkim traktatima drugih autora, uočljiva svjesna 
kritika senzualističke koncepcije, koja se pojavljuje u raspravama iz 11. stoljeća, 
posebice kad je riječ o stvarnoj nazočnosti. U svojoj kritici Toma se ne vraća na 
simboličku dimenziju nego ide prema metafizičkom promišljanju. U to vrijeme 
supstancija (substantia) postaje tehnički pojam koji se tumači uz pomoć aristo- 
telizma. Metafizičko promišljanje je vidljivo u Akvinčevu izlaganju: »Nazočnost 
tijela Kristova u sakramentu nije ni na koji način ograničena prostorom.«*“ Tu 
nazočnost treba shvatiti analogno na način na koji je Bog nazočan u stvorenju: 
»Kad kažemo da je Kristu ovom sakramentu označavamo odnos Krista prema 
sakramentu.«* Stoga kad nestanu euharistijske prilike »<...> tijelo Kristovo 
prestaje biti u njima, ne stoga što bi o njima ovisilo, nego zato što više nema 
odnosa tijela Kristova prema tim prilikama. Na isti način Bog prestaje biti 
Gospodarom stvorenja koje nestane.«*? 

Za razumijevanje nauka o euharistiji svakako treba imati na umu koje 
mjesto zauzima transupstancijacija. Rasprava o transupstancijaciji nalazi se u 
kontekstu analize o »materiji« euharistije. 


Zagreb«, Osoba i duh TV/3 (1952), p. 47 (239); Dragutin Kniewald, Liturgika, p. 349; Dragutin 
Kniewald, Obred i obredne knjige zagrebačke stolne crkve 1094 —1788, p. 19; Ivan Šaško, »Biskup 
Kažotić promicatelj knjige u Hrvata s posebnim naznakama iz povijesti liturgije«, pp. 62—63. 

“* Opširnije vidi: Anto Gavrić, »Stvarna Kristova nazočnost u Euharistiji i pitanje trans- 
supstancijacije prema sv. Tomi Akvinskom«, Izazov Istine 12/2(23) (2000), pp. 21-27. Ovdje 
preuzimam nekoliko ulomaka. 

*" Toma Akvinski, Summa theologiae III, q. 76, a. 5. 

** Toma Akvinski, Summa theologiae III, q. 76, a. 6. 

* Toma Akvinski, Summa theologiae III, q. 76, a. 6, ad 3. 

Srednjovjekovni teolozi svoje teološko promišljanje o euharistiji usredo- 
točuju na Kristove riječi: »Ovo je tijelo moje, ovo je kalež krvi moje.« Toma piše 
da verba Christi, po kojima se događa posveta, djeluju sakramentalno. »Moć 
pretvorbe koja je u formama ovih sakramenata, slijedi njihovo značenje koje 
se završava izgovaranjem posljednje riječi.« To znači da cjelokupni izvanjski 
sakramentalni obred, djela i riječi, označava samo jednu jedinu stvarnost, tijelo 
i krv Kristovu. Supstancija kruha pretvara se u Kristovo tijelo, a supstancija 
vina u krv Kristovu. Transupstancijacija nije isto što i sakrament tijela i krvi 
Kristove. Tijelo koje Krist sada posjeduje u esse naturale transupstancijaci- 
jom, na otajstven način koji tomistička teologija izriče pojmom per modum 
substantiae, postaje nazočno tamo gdje je bio kruh. Sva se promjena događa 
u kruhu. A pretvorba supstancije kruha i tijela Kristova je sasvim nadnaravna. 
Transupstancijacija je skriveni Božji čin, skrivena moć koja od žrtve čini stvarnu 
žrtvu a ne samo simbol. Ona je u temelju sakramenta, duboko skrivena u ponoru 
samoga bitka gdje je Božja svemoć apsolutna. 

Sv. Toma to prekrasno izriče u članku u kojem se pita preostaju li sup- 
stancije kruna i vina u ovom sakramentu i nakon posvećenja: »Bog je sjedinio 
*svoje božanstvo", to jest božansku moć, s kruhom i vinom, ne da kruh i vino 
ostanu u tom sakramentu, nego da od kruha i vina učini tijelo i krv svoju.« Moć 
koju nazivamo transupstancijacijom ne ostaje u sakramentu, a ostaju tijelo i 
krv Kristova. 

Kažotićeva privrženost Tomi vidljiva je i u njegovim spisima u kojima 
slijedi Akvinčev nauk, uključujući se u aktualne rasprave svoga vremena. Ra- 
spravu o siromaštvu Krista i njegovih učenika (apostola) napisao je, kako je bilo 
rečeno, za vrijeme boravka na papinskom dvoru u Avignonu (1321-1322), u 
ozračju žestokih rasprava o nasljedovanju Isusa Krista u radikalnom siromaštvu. 
U svojoj raspravi Kažotić se poziva na »časnog naučitelja« (doctor venerabilis), 
tj. na Tomu Akvinskog, ističući da je on o tome opširno i razumno raspravljao, 
što drži dovoljnim za istinit odgovor na to pitanje." 

A riječ je o trećem pitanju koje se odnosi na siromaštvo: »Je li ono (siro- 
maštvo) po sebi savršenstvo ili sredstvo za postizanje savršenstva?xć! Kažotić 


* Usp. Augustin Kažotić, »O imetku Kristovu i učenika ili apostola i o njegovoj uporabi — De 
bonis et usu Christi et discipulorum seu apostolorum«, u: Augustin Kažotić, Bogoslovni spisi — 
Scripta theologica, pp. 92-93: »Quia per venerabilem doctorem tam copiose quam rationabiliter 
disputatum est, quod satis crederem ad quaestionis veritatem sufficere.« »Jer, časni je naučitelj o 
tom opširno i razumno raspravljao, što držim dovoljnim za istinit odgovor.« 

"! Ibid.: »De tertio, scilicet de paupertate. Vtrum ipsa (paupertas) per se sit perfectio, uel 
perfectionis instrumentum?« »O trećem pitanju, tj. o siromaštvu. Je li ono (siromaštvo) po sebi 
savršenstvo ili sredstvo postizanja savršenstva?« 

najprije potvrđuje da je Toma o tomu opširno (copiose) raspravljao, tj. da 
poznaje kako je Toma o tom pitanju raspravljao na više mjesta u svojim djeli- 
ma. I doista, Akvinac je napisao nekoliko širih rasprava i više kraćih bilješki 
o siromaštvu, poglavito u pogledu biti redovničkog života. Pored dvaju kraćih 
djela u obranu prosjačkoga redovničkog života Contra impugnantes Dei cultum et 
religionem, napisanog u Parizu 1256, i De perfectione spiritualis vitae (1269-1270), 
opširne rasprave o siromaštvu sadrže djela Contra doctrinam retrahentium a reli- 
gione (1271, poglavlja 14-16), Suma protiv pogana (Summa contra gentiles HI, 
poglavlja 131-135) i Suma teologije (II-I, q. 184, a. 3 et 7; q. 186, a. 3 et 6; q. 
188, a. 7, etc.). Toma obrađuje kraće i sažetije pojam siromaštva i siromašnog 
na mnogim drugim mjestima u svojim djelima i komentarima. Kažotić drži da 
je Tomino učenje o siromaštvu razumno i sasvim dovoljno za istinit odgovor 
na postavljeno pitanje, tj. da siromaštvo samo po sebi nije savršenstvo. 

Tomin Quodlibet [, napisan oko 1269, potvrđuje da posvećivanje studiju i 
poučavanju za redovnike ne samo da nije grijeh nego je doista djelo savršenstva. 
A u odgovoru na drugi prigovor najavljuje dvije niti vodilje svojega stajališta 
O siromaštvu kao instrumentum perfectionis te razliku između savršenstva i 
staleža savršenstva.“ Toma se vraća na te dvije točke u svom djelu De perfec- 
tione spiritualis vitae. Za Tomu savršenstvo se ne nalazi u siromaštvu nego 
vrlo jasno ističe: 


»Ako se pozorno razmotre Gospodinove riječi, nije savršenstvo stavio u samo 
odricanje od bogatstva, nego pokazuje samo kao put prema savršenstvu, kao što 
to pokazuje sam način govora kad kaže: “Hoćeš li biti savršen, idi, prodaj sve što 
imaš, podaj siromasima i slijedi me" (Mt 19, 21). To jest, savršenstvo se sastoji u 
nasljedovanju Krista, a odricanje pak od bogatstva je put prema savršenstvu.«*? 


Vrlo blizak tome djelcu o savršenstvu duhovnog života jesti Tomin komen- 
tar na Matejevo evanđelje — Lectura super Matthaeum — koje jasno pretpostavlja 
raspravu iz 1270. godine o staležu savršenstva (status perfectionis). Zahtjev 
»biti savršen« i »sve dati siromasima« Toma tumači kao principium ili sredstvo 
koje doista omogućuje savršenstvo, ali to nije savršenstvo. Ono je više, kako 
pojašnjava primjer iz Evanđelja, u onom što slijedi »idi za mnom«, iz čega 


> Usp. Toma Akvinski, Ouodlibet 1, q. 7, a. 2, ad 2, u: Ouaestiones quodlibetales, izd. 
Raymund Spiazzi (Torino: Marietti, 1956), p. 14. 

** Toma Akvinski, De perfectione spiritualis vitae, cap. 7: »Sed si verba domini diligenter 
considerentur, non in ipsa divitiarum dimissione perfectionem posuit; sed hoc ostendit esse 
quasi quandam perfectionis viam, ut ipse modus loquendi ostendit, cum dicitur: si vis perfectus 
esse, vade, et vende omnia quae habes, et da pauperibus, et sequere me: quasi in sequela Christi 
consistat perfectio, dimissio vero divitiarum sit perfectionis via.« 

proizlazi da je odricanje od bogatstva samo put a ne već i cilj. Savršenstvo je 
ljubav prema Bogu, a odricanje od stvari je put koji vodi prema savršenstvu.“ 

Razlikovanje koje je Toma unio u Quodlibet I između cilja i sredstva vid- 
ljivo je u cijelom njegovu djelu. Teza da je siromaštvo instrumentum perfecti- 
onis nalazi svoj definitivni izričaj u Sumi teologije: »Savršenstvo se ne sastoji 
bitno u siromaštvu, nego u nasljedovanju Krista <...> Siromaštvo je naime kao 
sredstvo ili vježba koja pomaže da se dođe do savršenstva.« Siromaštvo u sebi 
nije ideal. Dragovoljno življenje siromaštva može biti znak duboke poniznosti. 
Bitna je ljubav prema Kristu koja nadahnjuje taj postupak. 

U Sumi protiv pogana Toma potvrđuje da siromaštvo samo po sebi nije 
dobro nego samo ukoliko oslobađa za duhovna dobra."" Slijedom toga Toma 
promatra siromaštvo s obzirom na to koliko pomaže u postizanju svrhe i po- 
slanja redovničke zajednice. Redovnička zajednica bit će savršenija u pogledu 
siromaštva ukoliko je siromaštvo prilagođenije i proporcionalnije njezinoj 
svrsi.** Tim svojim stajalištem Toma kritizira franjevačko poimanje radikalnog 
siromaštva. Franjevački će autori žestoko napadati tomističku tezu o siromaštvu 
kao instrumentum perfectionis. To će činiti još više nakon Tomine kanonizacije 
jer će franjevci spiritualci kanonizaciju smatrati pravom provokacijom. 


** Usp. Toma Akvinski, Super evangelium S. Matthaei lectura, cap. 19, ed. Raffaele Cai, 
p. 244: »Si vis perfectus esse, non quod statim sis perfectus, sed quoddam principium habebis 
perfectionis <...> sed in hoc quod sequitur est perfectio Et sequere me <...> Unde dilectio 
Dei est perfectio, sed demissio rerum est via ad pefectionem.« »oćeš li biti savršen, ne da bi 
odmah bio savršen, nego ćeš imati neki početak savršenstva <...> nego savršenstvo je u ovom 
što slijedi / idi za mnom <...> Stoga je ljubav prema Bogu savršenstvo, a odricanje od stvari je 
put prema savršenstvu.« 

** Suma teologije I-II, q. 188, a. 7: »Perfectio non consistit essentialiter in paupertate, sed 
in Christi sequela, <...> paupertas autem est sicut instrumentum vel exercitium perveniendi ad 
perfectionem.« »Savršenstvo se ne sastoji bitno u siromaštvu, nego u nasljedovanju Krista <...> 
Siromaštvo je naime kao sredstvo ili vježba da se dođe do savršenstva.« 

** Usp. Jean-Pierre Torrell, /nitiation d saint Thomas d 'Aquin. Sa personne et son oeuvre, 
pp. 122-139; John D. Jones, »Poverty and Subsistence: St. Thomas and the Definition of Po- 
verty«, Gregorianum 75/1 (1994), pp. 135-149; John D. Jones, »The Concept of Poverty in St. 
Thomas Aquinas's Contra Impugnantes Dei Cultum et Religionem«, The Thomist 59/3 (1995), 
pp. 409-439; Ulrich Horst, Wege in die Nachfolge Christi. Die Theologie des Ordensstandes 
nach Thomas von Aquin (Berlin: Akademie Verlag, 2006). 

*" Usp. Suma protiv pogana III, pogl. 133. 

* Usp. Suma teologije I-II, q. 108, a. 2, ad 3. 

Augustin Kažotić i Tomina kanonizacija 


Više, naime, autora ističe ne samo da je Augustin Kažotić bio učenik Tome 
Akvinskoga nego ga povezuju i s Tominom kanonizacijom. Ivan Tomko Mrnavić 
u svome životopisu iz 17. stoljeća ističe da je Kažotić slušao Tomina predavanja 
i da je za njegovu »kanonizaciju dao svoj doprinos«.*? Opisujući posljednje 
trenutke života bl. Augustina Kažotića talijanski dominikanac Domenico Maria 
Marchese Sagro Diario Domenicano (1676) piše da je biskup Kažotić umro 
u 70. godini života, primivši utjehu što je »prije svoje smrti mogao vidjeti 
kanonizaciju svoga dragog učitelja Tome Akvinskoga, koju je silno želio«. 
I Antoine Touron piše da je tijekom 1322. godine »blaženi Augustin primio 
novi razlog radosti ugodnom viješću o kanonizaciji svetog Tome Akvinskog, 
koju je žarko želio i za koju se gorljivo zauzimao.«" Kažotić je bio privržen 
Akvinčevu učenju što se može vidjeti na nekoliko područja, zbog čega se dugo 
držalo da je bio izravnim učenikom Anđeoskog naučitelja. Tako prigodom 600. 
obljetnice Kažotićeve smrti Ivan Vuletin 1923. piše: 


»Umro je kao pravednik 1 u glasu velike svetosti, a najviše radostan da mu se je 
ispunila želja, što je dočekao, da je Toma Akvinski, njegov bivši učitelj u Parizu, 
bio proglašen svecem. On je svoju želju još za života bio izrazio papi i živo o 
tome nastojao. Šest dana prije smrti donijeli su mu veselu vijest, da je papa Ivan 
XXII. na 18. srpnja proglasio svecem Tomu Akvinskoga.«? 


AAlfred Ciampi u svom dokumentiranom životopisu glede ubrajanja Ka- 
žotića u izravne Tomine učenike zaključuje: »Možda je izvorom toga mišljenja 
i veliko zanimanje što ga je Augustin razvio na dvoru Anžuvinaca i kod Svete 
Stolice u Avignonu, sa svrhom da se pospješi Tomina kanonizacija.«* 

Nakon dvogodišnje sedisvakancije za papu je 7. kolovoza 1316. izabran 
francuski kardinal Jacques Dučse koji je imao sedamdeset dvije godine, a uzeo je 
ime Ivan XII. Papa, vrlo naklonjen Anžuvincima, od samog početka se zanimao 
za kanonizaciju Tome Akvinskoga, čija je djela veoma cijenio, te je podupro 


* Usp. Ioannes Tomco, »Vita Beati Augustini«, u: Ferrarius, De rebus Vngarice Provincice, 
Appendix, p. 36. 

*“" Domenico Maria Marchese, Sagro Diario Domenicano (Napoli: Nella stamperia di 
Giacinto Passaro, 1676), t. IV, p. 295a. 

“! Usp. Antoine Touron, Histoire des hommes illustres de l'ordre de saint Dominique, t. II 
(Paris: Babuty, 1745), knj. IX, p. 30. 

% Ivan Vuletin, Život bl. Augustina Kažotića, biskupa Zagrebačkoga i Lucerinskoga, rodom 
Trogiranina, Reda sv. Dominika (Šibenik: Hrvatska zadružna tiskara, 1923), p. 27. 

# Alfred Ciampi, Blaženi Augustin Kažotić, dominikanac — zagrebački zatim lučerski 
biskup, p. 22. Ciampi u bilješci br. 11 navodi: Angiullo T. M. 1665 dela Biblioteca Comunale di 
Lucera, cap. 26. (Poglavlje 26. rukopisa br. 1665, koji se čuva u općinskoj knjižnici u Luceri). 

molbu što mu je uputila Dominikanska provincija Kraljevstva Sicilije koja je 
na kapitulu u rujnu 1317. imenovala Vilima de Tocco promotorom postupka za 
Tominu kanonizaciju a Roberta iz Beneventa njegovim sociusom .* 

U srpnju ili kolovozu 1318. Vilim de Tocco pohodio je Avignon, zajedno 
sa svojim sociusom. U Avignonu se sastao s Bernardom Guiom, prokurato- 
rom Reda propovjednika, koji je po službi bio posrednik između Reda i Svete 
Stolice. Susreo je također tada najvećeg crkvenog povjesničara Bartolomeja iz 
Lucce. Tocco je papi predao molbu za kanonizaciju, prvi popis čuda po Tominu 
zagovoru i prvu redakciju svoga djela Hystoria Thomae de Aquino. Papa Ivan 
XXII. službeno je otvorio postupak 13. rujna 1318. Krajem 1320. ili početkom 
1321. Vilim de Tocco je sa svojim sociusom ponovno u Avignonu, s popisom 
čudesa koja su se dogodila u Fossanovi, gdje je Toma umro na putu za koncil 
u Lyonu, i konačnom verzijom teksta Hystoria. Papa i njegovi savjetnici držali 
su da ima još mnogo svjedoka koji nisu saslušani te zatražio da se istraživanje 
nastavi u Fossanovi i da se zabilježe sva čuda koja su se tamo dogodila. 

Papa Ivan XXII. proglasio je Tomu Akvinskog svetim 18. srpnja 1323. 
bulom Redemptionem misit. Uoči kanonizacije papa je na svečanom konzi- 
storiju kardinala i biskupa izrekao govor u kojem je isticao Tomino učenje 
o redovničkom siromaštvu. Na početku je izrekao pohvalu dominikanskom 
idealu siromaštva, prema kojemu braća ne posjeduju ništa vlastito i privatno, 
ali posjeduju nešto zajednički, poput apostola. I tada je papa dodao: »A držimo 
da je to apostolski život.« Ta se Papina teza odnosila na tadašnju teološku ra- 
spravu o franjevačkom siromaštvu. Papa je nastavio tvrdeći da je Toma, nakon 
apostola i prvih crkvenih naučitelja, kao nitko drugi obasjao svijet svjetlom 
istine. Uočljiva je doktrinarna perspektiva u riječima pape Ivana XXII. koji je 
snažno pohvalio Tomin nauk o redovničkom siromaštvu. Pristaše dragovoljnog 
siromaštva u krugovima zanesenjaka franjevaca spiritualaca smatrali su Tominu 
kanonizaciju, kako je već bilo spomenuto, pravom provokacijom.# 

Kažotić je kao član povjerenstva od deset eksperata sudjelovao u Avignonu 
na konzistoriju 6. ožujka 1322. radi pripremanja redakcije bule pape Ivana XXII. 


% Više o postupku Tomine kanonizacije vidi Jean-Pierre Torrell, /nitiation d saint Thomas 
d 'Aquin. Sa personne et son oeuvre, pp. 465-475; James A. Weisheipl, Frere Thomas d Aquin. 
Sa vie, sa pensće, ses oeuvres (Paris: Cerf, 1993), pp. 377-383; Angelus Walz, »Historia cano- 
nizationis sancti Thomae de Aquino«, u: P. Sadoc Szabo (ur.), Xenia thomistica, sv. II (Rim: 
Typis Polyglottis Vaticanis, 1925), pp. 105-172; A. Walz, »Papst Johannes XXII. und Thomas 
von Aquin. Zur Geschichte der Heiligsprechung des Aquinaten«, u: Armand A. Maurer (ur.), 57. 
Thomas Aquinas 1274-1974 Commemorative Studies, sv. 1 (Toronto: Pontifical Institute of Me- 
dieval Studies, 1974), pp. 29-47; Pierre Mandonnet, »La canonisation de saint Thomas d"Aquin, 
1317—1323«, u: Melanges thomistes I (Le Saulchoir, Kain: Revue des sciences philosophiques 
et thćologiques, 1923), pp. 1-48. 

€ Usp. Torrell, Initiation d saint Thomas d'Aquin, p. 473. 

Cum inter nonnullos (12. studenog 1323), kojom je osudio nauk o radikalnom 
siromaštvu franjevaca spiritualaca.“ Augustin Kažotić u svojoj raspravi zastupa 
Tominu tezu o siromaštvu kao sredstvu za postizanje savršenstva (instrumentum 
perfectionis). U odgovoru na treće pitanje, pozivajući se na časnog naučitelja čiji 
nauk drži dovoljnim za istinit odgovor, Kažotić više puta ponavlja te na kraju 
potvrđuje da »siromaštvo po sebi nije savršenstvo«." Čini se da Kažotićevo 
isticanje dostatnosti i istinitosti Tomina nauka o poimanju siromaštva ima puno 
šire značenje i doprinos u kontekstu u kojem je napisana njegova rasprava, i 
značajan doprinos u postupku kanonizacije Tome Akvinskoga. 

Je li se Vilim de Tocco susreo s Augustinom Kažotićem na papinskom 
dvoru u Avignonu? Nema za to povijesnih naznaka. No poznato je da je Ka- 
žotić stigao u Avignon u drugoj polovici te iste, 1318. godine. Vrlo vjerojatno 
su biskupu Kažotiću bili poznati napori da se ubrza postupak Tomine kano- 
nizacije. Vjerojatno je Kažotić bio među onima koji su na dvoru Anžuvinaca 
razvili veliko zanimanje za Tominu kanonizaciju. Naime, dok je Vilim de 
Tocco, kao postulator kauze, prikupljao podatke o Tomi Akvinskom, primio je 
peticije za Tominu kanonizaciju od kraljice Marije Arpadović (f 25. 3. 1323), 
udovice kralja Karla II. Anžuvinca, i brojnih drugih napuljskih velikaša da ih 
preda papi.“ Papa Ivan XXII. bio je naklonjeniji dvoru Anžuvinaca, koji su 
podupirali kanonizaciju Tome Akvinskog, negoli dvoru aragonskog kralja, koji 
je predlagao kanonizaciju Rajmunda Penjafortskog."? Osim toga, sam je Karlo 
Anžuvinac, sin Roberta Anžuvinca, koji je bio vojvoda Kalabrije i potkralj 
Napulja, osobno poznavao biskupa Kažotića; nakon pohoda njegovu grobu 
u Luceri, 20. listopada 1325. uputio je molbu papi Ivanu XXII. da započne 
kanonski postupak za proglašenje svetim. 

U svojoj molbi, ističući svetost života biskupa Kažotića i čudesa koja se 
događaju po njegovu zagovoru, Karlo Anžuvinac piše: 


»Kao što sam iz pouzdanih vrela saznao, nije Vašoj Blaženosti bilo nepoznato 
kakvu je iskrenost života pokazivao, kako je izvanredno bio jasan u znanostima 


“* Usp. Alain Boureau, Satan heretique. Naissance de la demonologie dans 1'Occident 
medieval (1280-1330) (Paris: Odil Jacob, 2004), pp. 64 i 69. 

€" Augustin Kažotić, O imetku Kristovu i učenika ili apostola i o njegovoj uporabi, p. 93. 

* Usp. Weisheipl, Frere Thomas d Aquin, p. 378. 

* Usp. Torrell, /nitiation a saint Thomas d Aquin, p. 465. Naime, papa Ivan XXII. htio je 
pokazati zahvalnost dominikanskom redu za održavanje konklava u Lyonu tijekom dvije godine 
kanonizirajući jednog od njegovih članova. 

" Latinski tekst molbe donosi Alfred Ciampi, Blaženi Augustin Kažotić, dominikanac, pp. 
185-187; hrvatski prijevod u: Marijan Biškup, Blaženi Augustin Kažotić (o. 1260. — 1323.): 
biskup, prosvjetitelj i zaštitnik siromaha (Zagreb: Glas Koncila — Dominikanska naklada Istina, 
2002), pp. 131-133. 

i siromašnima dijelio izdašnu milostinju, dok je još bio živ među nama. I ja sam, 
Velečasni moj Gospodine, Bog mi je svjedok da govorim čiste savjesti, čim je on 
stigao u ove krajeve, više puta s njime razgovarajući shvatio i vidio u njegovim 
riječima, u licu, u gestama, kako je ljubazan bio njegov razgovor i da je sve što 
je u njemu bilo izvornog, i znanje i kreposti, bilo na spasenje duša.«"! 


Zaključak 


Augustin Kažotić je kod svojih suvremenika bio prepoznat po učenosti, 
kreposnom životu i socijalnoj osjetljivosti. Dominikanac Bernard Gui o njemu 
piše da je bio »vir litteratus et bonus«, učen i dobar, tj. svet. Vilim Adam ističe 
Kažotićevu ljubav prema siromaštvu. Zagrebački misal (MR 133, 1. 159), napi- 
san između 1323. i 1326, tj. odmah nakon Kažotićeve smrti, donosi obrazac za 
misu bl. Augustina: »Na blagdan blaženog Augustina, nekoć biskupa zagrebačke 
Crkve, priznavaoca, velikog propovjednika 1 učitelja kada bude proglašen sve- 
tim«. Misal ističe Kažotićeve odlike velikog propovjednika i učitelja (magni 
praedicatoris et doctoris). I u svim se tim dimenzijama uočava poveznica sa 
sv. Tomom. Promišljajući kvalitete propovjednika, Toma Akvinski ističe ove 
tri koje mu se čine bitnima: čvrstoća (stabilitas), da se ne bi udaljio od istine; 
jasnoća (c/aritas), da ne bude nejasan u naučavanju i korisnost (utilitas), da 
traži Božju a ne svoju slavu." Propovjednik je privržen molitvi i studiju kojima 
prodire u otajstvo kako bi ga prenio drugima. 

Raspravljajući o hijerarhiji kreposti Toma Akvinski piše da je »između svih 
kreposti koje se odnose na bližnjega milosrđe najizvrsnija krepost«. Njezina je 
zadaća darivati drugima, i ono što je najvažnije, ublažavati oskudicu drugih. 
Bogu je najugodnija žrtva milosrđe kojim se ublažava bijeda i oskudica potre- 
bitih, jer se činom milosrđa nadasve traži dobro bližnjega." Kontemplacija čini 
nesebičnim i osjetljivim za pravednost. Augustinovi suvremenici i životopisci 
ističu da ga je krasio nesebičan i milosrdan pogled prožet ljubavlju, koji je 
prepoznavao potrebe i nevolje povjerena mu stada u biskupijama u Zagrebu i 
Luceri, da je nastojao ublažiti nevolje, da se borio protiv svakog oblika neprav- 
de, za obranu prava siromašnih i prezrenih, i zauzimao za dostojanstvo ljudske 
osobe. Može se s pravom isticati kao zaštitnik socijalne pravde. 


"! Preuzeto iz: Biškup, Blaženi Augustin Kažotić, p. 132. 

? Toma Akvinski, Super evangelium S. Matthaei lectura, cap. 5, ed. Raffaele Cai (Torino 
— Rim: Marietti, 1952), n. 456: »Primum est stabilitas, ut non deviet a veritate; secundum est 
claritas, ut non doceat cum obscuritate; tertium est utilitas, ut quaerat Dei laudem et non suam.« 

7 Usp. Toma Akvinski, Suma teologije I-II, q. 30, a. 4,iad 1. 

No još je i danas život Augustina Kažotića malo poznat. Formiran je u 
filozofiji i teologiji na prvim izvorima tomističke škole o čemu svjedoče nje- 
gova djela. Postavši biskupom u Zagrebu, obnovio je katedralnu školu, središte 
studija prema modelu studia prosjačkih redova, u kojima se školovao i u kojima 
je zasigurno i predavao. Obnova katedralne škole samo je jedan od plodova 
Kažotićeva boravka u Zagrebu (1303-1318). Poznati hrvatski filozof Hijacint 
Bošković, povezujući Kažotića s Akvincem i ističući Kažotićevo obrazovanje 
u tomističkom nauku, naslućuje da je to studijsko središte u Zagrebu bilo »prvo 
žarište tomizma u nas«.“ 

Život Augustina Kažotića, dominikanca, pariškog studenta, zagrebačkog 
biskupa, papinog savjetnika u Avignonu i naposljetku biskupa u Luceri, dobar 
je primjer uspjeha srednjovjekovnoga pariškog sveučilišta, ali i pokazatelj po- 
litičko-vjerskih sukoba u vrijeme pojave nacija koji karakteriziraju kršćanstvo 
iz vremena avignonskog papinstva. On je ujedno i vrijedno svjedočanstvo za 
poznavanje prenošenja misli sv. Tome Akvinskoga, u razdoblju prije same 
njegove kanonizacije. 


Augustin Kažotić and Thomas Aquinas 


Summary 


The study of the first generation of students of Thomas Aquinas has remained quite 
unexplored. Studies of Thomas's first students are particularly important for knowing 
how the thought of the Doctor communis was transmitted and in what areas. Therefore, 
this paper also enters this area of research. The article first shows how for centuries 
it has been pointed out in various sources that Augustin Kažotić was a direct student 
of Thomas Aquinas and that he attended his lectures while studying at the University 
of Paris. The author then doctrinally analyse the context of Augustin's stay in Paris to 
study, showing that Thomas's teaching was still vividly present in academic circles. 
The author further confirms that the Dominican Order played an important role in 
the growth of the doctrinal influence of Thomas Aquinas and shows that Augustin 
Kažotić also contributed to this. Therefore, the author analyzes Kažotić's connection 
with Thomas Aquinas in several doctrinal areas. Finally, he judges the contribution 
of Augustin Kažotić to the canonization of Thomas Aquinas. The article confirms that 
the life and work of Augustin Kažotić is a significant testimony to the knowledge 
of the transmission of the thoughts of St. Thomas Aquinas, especially in the period 
before his canonization. 


Key words: Augustin Kažotić, Thomas Aquinas, transubstantiation, poverty, 
Thomism 


" Usp. Hijacint Bošković, »B1. Augustin Kažotić«, p. 307. 


